Igitur ego, in Dei nomine, Ebraldus, cogitans de Dei misericordia et æterna retributione, et expavescens poenas inferni, propterea dono Domino Deo et Sancto Petro, et ad locum Cluniacum, unam peciolam de terra quæ est in pago Arvernico, in villa Linaria; sunt autem fines ejus: de una parte terra Ebrei, de alia gutta mortua, de tercio terra Sancti Petri, de quarto ipsius donatoris. Infra istos fines totum ab integro dono, ut faciant rectores supranominati loci quicquid facere voluerint. Et si ullus homo calumpniaverit, duplo meliora restituat, et ista firma et stabilis persistat, cum stipulatione subnixa. S. Ebraldi, qui istam donationem fieri et firmare rogavit. S. Ebrei, Arnaldi, Gandalberti, Stephani, item Stephani, Christiani, Martini, Adalfredi. Data in mense maio.